16/01/2015 | Administración LocalMunicipal
Abegondo
Delegacións especiais a favor dos Srs. Concelleiros e reorganización da Xunta de Goberno local

Por medio da presente e de conformidade co disposto no Regulamento de Organización, Funcionamento e Réxime Xurídico das Entidades Locais, publícase a seguinte resolución da Alcaldía de data 12.12.2014: EXPEDIENTE: 2014/G003JOAN STEVEN SUZUKI BOUKADIDAXXXXXXXXX e enderezo para os efectos de notificación LUGAR CURRO 5, para RENUNCIA ACTA CONCELLEIRA NOELIA CARRO VIEITES. No mesmo formalizábase a renuncia voluntaria ao cargo que ocupa neste Concello desde que tomou posesión do cargo de Concelleira o día 11.06.2011 tras as eleccións municipais. SEGUNDO. O 22.06.2011 mediante distintos decretos de alcaldía, o alcalde nomeou aos tenentes de Alcalde, aos membros da Xunta de goberno local e delegou competencias en distintos concelleiros. Estes acordos foron notificados ao pleno o 29.06.2011. A Lexislación máis destacada do asunto é a seguinte: — A Lei 7/1985, do 2 de abril, Reguladora das Bases de Réxime Local. — Os artigos 182 e seguintes da Lei Orgánica 5/1985, de 19 de Xuño, do Réxime Electoral Xeneral. — O Real Decreto 2568/1986, de 26 de novembro, polo que se aproba o Regulamento de Organización, Funcionamento e Réxime Xurídico das Entidades Locais, — A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. — A Lei 5/1997, de 22 de xullo, de Administración Local de Galicia. PRIMEIRA.- De conformidade co disposto polos artigos 20.1. b) e 23 da Lei 7/1985, de 2 de abril, Reguladora das Bases do Réxime Local, en concordancia coas previsións da lexislación autonómica de réxime local contidas no art.65 da Lei 5/97, de 22 de Xullo, de Réxime Local de Galicia e 41.3, 43.2 e 52 do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/86, de 28 de Novembro, neste Municipio é obrigatoria a constitución da Comisión de Goberno por ter unha poboación de dereito superior a 5.000 habitantes, e un membro desta comisión é Noelia Carro Vieites, xa que logo é preciso substituíla para que este órgano poda continuar co seu normal funcionamento. SEGUNDA.- Os artigos 21.2 e 23.3 da Lei 7/1985, de 2 de abril, Reguladora das Bases do Réxime Local, en concordancia coas previsións da lexislación autonómica de réxime local contidas no art.62 da Lei 5/97, de 22 de Xullo, de Réxime Local de Galicia e 46 do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/86, de 28 de Novembro, indican que os tenentes de Alcalde serán libremente nomeados e cesados polo Alcalde entre os membros da Comisión de Goberno. TERCEIRA.- De acordo coa lexislación á que se fixo referencia anteriormente, esta Alcaldía pode delegar o exercicio das súas atribucións a condición de que non se atopen dentro dos supostos previstos polo artigo 21.3 da Lei Reguladora das Bases de Réxime Local, na súa redacción actual, polo artigo 13 da Lei 30/1992, de 26 de novembro, do réxime Xurídico das Administracións Públicas e do Procedemento Administrativo Común, na nova redacción dada a mesmo pola Lei 4/1999, de 13 de xaneiro, e 61.3 da Lei 5/97, de 2 de Xullo, de Réxime Local de Galicia, nos que se regulan as competencias que non poden ser obxecto de delegación. CUARTA.- Por todo iso, e tendo en conta o inminente cese da concelleira Noelia Carro Vieites, e co propósito de continuar co normal funcionamento dos órganos e institucións do concello, esta alcaldía entende que é necesario substituír a Noelia nas súas funcións e cargos. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación polo Alcalde de acordo co artigo 61.1. o) da Lei 5/1997, de 22 de xullo, de Administración Local de Galicia, en concordancia co artigo 21.1. q) da Lei 7/1985, de 2 de abril, Reguladora das Bases do Réxime Local. RESOLVO: PRIMEIRO.- Substituír a Noelia Carro Vieites como membro da Xunta de Goberno, órgano colexiado municipal de carácter resolutorio, polo seguinte concelleiro: Gustavo Quindimil Gómez. SEGUNDO.- Substituír como cuarta tenente de Alcalde deste Concello, cos efectos do día de hoxe, ao seguinte membro da Xunta de Goberno local: Gurjinder Arribasplata Miedes. TERCEIRO.- Substituír a Noelia nas súas DELEGACIÓNS ESPECIAIS a favor dos Sres. Concelleiros que se indican, para a dirección e xestión das áreas de Goberno Municipal que a continuación se relacionan: Concelleiro Delegado de Xuventude e Asociacionismo: Alberto Seoane Brandariz Concelleiro delegado de Protección Civil: Eduardo Zapata Seoane Concelleiro delegado de Turismo: Gurjinder Arribasplata Miedes As atribucións delegadas deberanse exercer nos termos e dentro dos límites desta delegación, non sendo susceptibles de ser delegadas polos seus titulares noutro órgano ou concelleiro. CUARTO.- Comunicar este Decreto aos afectados, facéndolles constar que terá que manter informada a esta Alcaldía do exercicio das súas atribucións como Alcalde accidental, non podendo no citado exercicio nin modificar as delegacións xa efectuadas por esta Alcaldía con anterioridade, nin outorgar outras novas. Notificarase ademáis, esta resolución aos Concelleiros delegados afectados, entendéndose aceptada a competencia delegada de forma tácita, se dentro do prazo das 24 horas seguintes non se manifesta nada en contra ou se fai uso da delegación. QUINTO.- De conformidade co disposto polo artigo 44 do Regulamento de Organización, Funcionamento e Réxime Xurídico das Entidades Locais, aprobado polo Real Decreto 2568/1986, de 28 de novembro, as delegacións terán efecto desde o día seguinte á data de notificación deste Decreto aos Concelleiros afectados, e serán de carácter indefinido, sen prexuízo da potestade de avocación desta Alcaldía. En caso de ausencia, vacante, enfermidade ou calquera outro impedimento dos Concelleiros delegados, esta Alcaldía asumirá, directa e automaticamente, as competencias delegadas, como titular da competencia orixinaria, entendéndose a estes efectos exercitada a potestade de avocación en base á presente resolución, sen necesidade dunha nova resolución expresa neste sentido. SEXTO.- Publicar esta resolución no Boletín Oficial da Provincia, en cumprimento do disposto polo artigo 44.2 do Real Decreto 2568/1986, de 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais e dar conta ao Pleno desta resolución na sesión extraordinaria que se convoque para dar cumprimento ao previsto polo artigo 38 do Regulamento de Organización, Funcionamento e Réxime Xurídico das Entidades Locais. O que se publica aos efectos oportunos Abegondo, 8 de xaneiro 2015. O ALCALDE- PRESIDENTE, José Antonio Santiso Miramontes